ברוך קדרי

ברוך קדרי (טפר) (מרץ 1904 – 2 באפריל 2000) היה שחקן, בונה תפאורות וצייר ישראלי.

ביוגרפיה
קדרי נולד בשנת 1904 בעיר לבוב שבגליציה - פולין בשם ברוך טפר, בנו של דב עקיבא טפר.
בשנת 1922 עלה לארץ ישראל והצטרף כשחקן לתיאטרון העברי בתל אביב. אחר-כך נדד עם על פני ארצות שונות עם השחקן מנחם בנימיני. ב- 1925 למד באקדמיה לאמנות התיאטרון בווינה והתמקד בלימודי בניית תפאורה וטיפול בצדדים הטכניים של הבמה. כשחזר לארץ שב לשחק, ונמנה עם ראשוני שחקניו של התיאטרון הסאטירי "המטאטא" שנוסד אז (1928 – 1933). כן היה ממייסדי תיאטרון "סדן".

בקיץ 1930 נישא לפשה בוטלר.
במחצית השנייה של שנות ה-30, לאחר כ-15 שנה של עבודה בתיאטרון, פנה לעסוק מספר שנים בענייני ביטחון.

ב- 1945 שב לתיאטרון, הפעם לעבודה מאחורי הקלעים, בתיאטרון "הבימה": תחילה שימש כמנהל במה, אולם כעבור זמן קצר נמשך לאהבתו הישנה, התפאורה, והיה לתפאורן (בונה תפאורות), אביזרן ומפקח טכני. פעל בתפקיד זה עד סוף שנות ה-50. 
היה חבר אגודת הציירים והפסלים וממייסדי ארגון פועלי הבמה בתל אביב.

לאחר פרישתו מהתיאטרון, התמסר לציור.
ערך תערוכות מעבודותיו בתל אביב, בירושלים ובצפת.

ברוך קדרי נפטר בשנת 2000, בגיל 86.
נקבר בבית העלמין ירקון.

אחיו הצעיר שרגא קדרי היה סופר.

קישורים חיצוניים
 ברוך קדרי באתר הבימה
 
 
 
  (וציורו "נוף צפת", בתערוכתו בבית ראשונים, גבעתיים)

הערות שוליים

שחקני תיאטרון ישראלים
מעצבי במה ישראלים
ציירים ישראלים
ישראלים ילידי פולין
אנשי העלייה השלישית
שחקני תיאטרון המטאטא
אישים הקבורים בבית הקברות ירקון
ישראלים שנולדו ב-1904
ישראלים שנפטרו ב-2000